યુવાન એમ.બી.એસ. તરુણ કે કુમાર અવસ્થામાં હતા ત્યારથી કોઈ પણ જગ્યાએ કુટુંબ કે સરકાર તરફથી જતાં ત્યારે બોલ્યા વગર વ્યક્તિગત નોંધ ટપકાવતા રહેતા. એપ્રિલ ‘૧૬માં જ્યારે ઓબામાએ સાઉદીની એમની છેલ્લી મુલાકાત લીધી ત્યારે અમેરિકન અધિકારીઓએ માર્ક કર્યું કે એંસી વર્ષના રાજા સિનિયર સલમાન દરેક વાતના અંતે થોડો વિરામ લે છે. દૂર બેઠેલો એમ.બી.એસ. નામનો યુવાન દરેક અમેરિકન રજૂઆત એકાગ્ર ચિત્તે સાંભળીને તેના પેડ પર કશુંક ટાઇપ કરે છે. ત્યાર બાદ રાજા પોતાના પેડમાં જુએ છે અને પછી જવાબ આપે છે. ઓબામા તંત્રને સમજાઈ ગયેલું કે એમ.બી.એસ. એ સાઉદીની સત્તાનો મુખ્ય સ્ત્રોત્ર છે, પરંતુ એમની પોલિસી મુજબ એમની એ સમજનો એ લાભ ના ઉઠાવી શક્યા. જ્યારે એમ.બી.એસ. ટ્રમ્પની ચૂંટણી પહેલાં પોતાની રીતે પોતાના હથિયારધારી અંગરક્ષકોના રસાલા સાથે ટ્રમ્પ એન્ડ કંપનીને મળવા પહોંચી ગયેલા. અમીરાતી એમ.બી.ઝેડ. એમની નીતિઓમાં સતત ટેકો આપતા રહ્યા. કહેવાય છે કે ટ્રમ્પના રશિયન કનેક્શનમાં આ ડ્યુઓનો ફાળો છે અને ટ્રમ્પના ઇલેક્શન ફંડમાં પણ મિલિયન્સનો ફાળો છે.